Nalika umuré 13 taun Andrew mlebu ana ing bala milisi Amérika lan mèlu ing Revolusi Amérika nalika nglawan Inggris, kang mengkoné banjur dadi Perang Kemerdekaan Amérika. Andrew tau ditangkep lan ditawan déning mungsuh. Nalika ditawan Andrew nolak kanggo ngelapi sepatune salah siji perwira Inggris, perwira mau banjur ngantem Andrew nganggo pedang, bekas amarga anteman pedang iku ora ilang nganti tekan mati. Amarga permohonan saka ibuné, dhèwèké banjur dibebesake saka tawanan, nanging banjur ibune mati amarga kena lelara demam nalika ibune dadi juru rawat sukarila kanggo wong-wong Amérika kang ditawan déning bala Inggris. Andrew Jackson banjur dadi yatim piatu nalika umuré 14 taun.